་ལ་ཡང་ནས་ཡང་
དུ་བསླབས་པས་གོམས་འདྲིས་བརྟན་པར་བྱས། ཐུན་བསྡུ་བ་ན་སྙིང་གའི་ཐིག་ལེའི་
འོད་ཀྱིས་ཧཾ་ཡིག་བསྐུལ་པ་ལས་བྱང་སེམས་བདུད་རྩིའི་རྒྱུན་བབས་པ་
"་སྙིང་གའི་
ཐིག་ལེར་ཐིམ་པས་བརྟན་ཅིང་བདེ་ཆིལ་གྱིས་གནས་པར་བསམས་ལ་རྡོ་ རྗེའི་
བཟླས་པ་ཅུང་ཟད་བྱའོ། །འབྱོངས་པའི་ཚད་ནི་ལུས་འདར་བ་དང་འཐོམས་པ་དང་།
དྲན་མེད་དུ་བརྒྱལ་བ་དང་མགོ་འཁོར་བ་དང་། སྐྱུགས་མེར་བ་དང་། ཁྱད་པར་སྤྱི་
བོ་ཟ་ཞིང་གཡའ་བ་དང༌། སྐྲངས་པ་དང༌། བུ་ག་དོད་པ་དང༌། ཆུ་སེར་ཐོན་པ་
རྣམས་བྱུང་ན་གྲུབ་པའི་རྟགས་སོ། །རང་བཞིན་སྐྱོན་ཅུང་ཟད་ཙམ་ལའང་འཕོ་བ་
དྲན་པ་དང་རྨི་ལམ་དུ་འཕོ་བ་སྦྱོང་བ་སོགས་འབྱུང་ངོ༌། །གཉིས་པ་དུས་ལ་བབ་ཚེ་
ལས་ལ་སྦྱར་བའི། འཆི་ལྟས་ཚང་ཞིང་བསླུ་བའི་ཐབས་ཀྱིས་མ་བཟློག་པའི་དུས་
དེར་བྱ་སྟེ། སྡོམ་འབྱུང་ལས། དུས་ནི་འཆི་བའི་འོད་གསལ་ལས། །ལྡང་བའི་དུས་
ན་ཉེས་པ་མེད། །ཅེས་པས་གཞན་དུ་ན་ལུས་དུས་མིན་དུ་སྤངས་པས་རྩ་ལྟུང་བརྒྱད་
285

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
པ་དང་ཉེ་བའོ། །དེ་ལ་འཆི་བའི་རྟགས་ནི་རྨི་ལམ་དང་སྤྱོད་ལམ་འགྱུར་བ་ལ་སོགས་
པའི་བརྟག་ཐབས་གཞན་ལྟར་དུ་ཤེས་པར་བྱས་ནས། རྣལ་འབྱོར་པའི་རང་ཉམས་
ལ་བཙན་པ་ནི་རླུང་འཕོ་བ་བཅུ་གཉིས་མི་བྱེད་པར་གཅིག་ཁོ་ན་ནས་རྒྱུ་བའོ།
།དེ་
།དེ་
ཡང་མའི་དུས་སྦྱོར་གཡས་པའི་དུས་སྐྱེས་ན་འཆི་ལྟས་ཀྱང་གཡས་ནས་འབྱུང་སྟེ་
དེར་ཞག་གཅིག་གི་སྲིད་དུ་འཕོ་བ་མི་བྱེད་ན་ལོ་གསུམ་ཕྱོགས་གསུམ་ནའོ།
བཞིན་དུ་ཞག་ལྔ་དང་། བཅུ་དང་། བཅོ་ལྔ་དང། ཉི་ཤུ་དང་། ཉེར་ལྔ་རྒྱུ་ན་རིམ་
པས་ལོ་གསུམ་དང༌། གཉིས་དང༌། གཅིག་དང༌། ཟླ་བ་དྲུག་དང༌། གསུམ་ནའོ། །
ཞག་དྲུག་ནས་སོ་གཅིག་གི་བར་ལ་རིམ་བཞིན་ཟླ་བ་གཉིས་དང༌། ཕྱེད་དང༌། ཞག་
བཅུ་དང་། ལྔ་དང་། གསུམ་ནའོ། །དེ་ནས་གཡོན་ནས་ཞག་གཉིས་དང་དབུ་མར་
ཞག་གཅིག་རྒྱུ་ཞིང་འཆིའོ། །མའི་དུས་སྦྱོར་གཡོན་པའི་དུས་སྐྱེས་ན་འཆི་ལྟས་ཀྱང་
དེ་བཞིན་གཡོན་ཁོ་ན་ནས་ཞག་གཅིག་རྒྱུ་ན་སྔ་མ་དང་འདྲ་ལ། ཞག་གསུམ་རྒྱུ་ན་
ལོ་གཉིས་དང་ཟླ་བ་དྲུག་ནའོ། །དེ་བཞིན་དུ་ཞག་དྲུག་དང༌། དགུ་དང༌། བཅུ་
གཉིས་དང༌། བཅོ་ལྔ་དང༌། བཅོ་བརྒྱད་དང༌། ཉེར་གཅིག་དང་། ཉེར་བཞི་དང༌།
ཉེར་བདུན་དང༌། སུམ་ཅུ་རྒྱུ་ན་རིམ་པས་ཟླ་བ་ཉེར་བདུན་དང༌། ཉེར་བཞི་དང༌།
ཉེར་གཅིག་དང༌། བཅོ་བརྒྱད་དང༌། བཅོ་ལྔ་དང་། བཅུ་གཉིས་དང་། དགུ་དང༌།
དྲུག་དང༌། གསུམ་ནའོ། །དེ་ནས་ཟླ་བ་གསུམ་ལ་གཡོན་ནས་ཞག་པོ་གསུམ་དང༌།
དེ་ནས་སྣ་བུག་གཡས་ནས་ཞག་གཉིས་དང་དབུ་མར་ཞག་གཅིག་རྒྱུ་ནས་འཆི་བར་
བཤད་པ་ཡིན་ནོ། །ཉེ་བའི་ལྟས་ནི་རྣ་བའི་སྒྲ་མེད་ན་ཞག་དྲུག ལྕེའི་རོ་མེད་ན་ལྔ།
མིག་གི་དབུས་སུ་སྔར་མེད་ཀྱི་རི་མོ་བྱུང་ན་བཞི། སྣ་ཞོམ་ཞིང་དྲི་མེད་ན་གསུམ།
ལུས་ཀྱི་རེག་བྱ་མེད་ན་གཉིས། ཁུ་བ་མེད་ན་ཞག་གཅིག་གོ །ཤིན་ཏུ་ཉེ་བ་ནི་ནང་
གི་འབྱུང་བ་ཐིམ་པའི་རྟགས་ཏེ་བར་དོའི་སྐབས་ལྟར་རོ། །དེ་ལྟར་འཆི་བའི་ལྟས་
286

དགེ་པཎ་ཚེ་དབང་མཆོག་གྲུབ་བཀའ་འབུམ།
་དག་ཤར་ནས་ཐབས་གང་གིས་ཀྱང་བཟློག་ཏུ་མ་བཏུབ་ཚེ། ཚོར་
དང་མ་ཚོར་གྱི་དམ་ཚིག་ཉམས་ཆག་ཐམས་ཅད་བཤགས། ཚེ་འདིའི་འཁོར་འདབ་
ལོངས་སྤྱོད་ཐམས་ཅད་སྒྱུ་མ་ལྟར་ཤེས་པས་འབྲེལ་ཐག་བཅད། གང་དུ་འཕོ་བའི་
གནས་ལ་ཚོང་པ་རང་ཁྱིམ་དུ་འཇུག་པ་ལྟར་སྤྲོ་སིང་ངེ་བ་བྱ་བ་སོགས་གོང་སྨོས་ལྟར་
ལ་དམིགས་པ་དང་རླུང་གནད་གཞན་སྔར་དང་འདྲ་བ་ལས། གོང་དུ་གཟུགས་མེད་
ཀྱི་སྐྱེ་སྒོ་འགོག་ཕྱིར་ཚངས་བུག་ན་ཧྲཱིཿས་བཀག་ཡོད་པ་འདིར་བསལ་ལ། དབུ་
མའི་ཡས་སྣའི་སྒོ་ཚངས་བུག་རྒྱ་མཐོངས་ཁ་ཕྱེ་བ་ལྟར་སྐྱ་ཐལ་ལེར་བསམས་ཏེ།
སྙིང་གའི་པདྨ་ཧྲཱིཿལ་བསྟིམ་པའི་བར་སྔར་ལྟར་ལས། དེ་ནས་སྙིང་གའི་ཐིག་ལེ་
ཡང་ཧཾ་དང་རོ་གཅིག་ཏུ་གནམ་མཐོངས་ནས་ཕུག་རོན་འཕུར་བའམ་སྐར་མདའ་
འཕངས་པ་ལྟར་ཚངས་བུག་ནས་རྒྱངས་ཀྱིས་ཐོན། མཁའ་དབྱིངས་མཐོན་པོར་གཏད་
ཡལ་དུ་ཡལ་ཏེ་སྤྲོས་བྲལ་དམིགས་པ་མེད་པའི་ངང་ལ་མཉམ་པར་བཞག་གོ །དེ་
ཡང་སྡོམ་འབྱུང་ལས། རྣམ་ཤེས་བཞོན་པ་རླུང་ཡིན་ཏེ། །གང་དང་གང་དུ་བགྲོད་
པ་ཡི། །རླུང་གི་སྒོར་ནི་བསམས་བྱས་ན། །གྲོལ་བའི་དངོས་གྲུབ་སྟེར་བྱེད་པའོ། །
ཞེས་སོ། །དྲུག་པ་དུས་མིན་དུ་འཕོས་པའི་ཉེས་པ་ནི། དེ་ལས། དུས་ལ་བབ་ན་
འཕོ་བྱ་ཡི། །དུས་མིན་ལྷ་རྣམས་གསོད་པར་བྱེད། །ལྷ་རྣམས་བསད་པ་ཙམ་གྱིས་
ནི༑ ༑མི་ནི་དམྱལ་བར་འཚེད་པར་བྱེད། །དེས་ན་མཁས་པས་འཆི་བ་ཡི། །མཚན་
མ་ཡང་དག་ཤེས་པར་བྱ། །ཞེས་སོ། །བདུན་པ་འཕོས་པའི་ཡོན་ཏན་ནི། ཀུན་སྤྱོད་
ལས། རྣལ་འབྱོར་བ་རྣམས་འཕོ་བའི་ཚེ། །ཁྲག་འཐུང་ལ་སོགས་རྣལ་འབྱོར་མས།།
མེ་ཏོག་སྣ་ཚོགས་ལག་ན་ཐོགས། །རྒྱལ་མཚན་བ་དན་སྣ་ཚོགས་དང༌། །སིལ་སྙན་
སྒྲ་ནི་སྣ་ཚོགས་དང༌། །གླུ་ཡི་མཆོད་པ་སྣ་ཚོགས་ཀྱིས། །འཆི་བ་ཞེས་བྱ་རྣམ་རྟོག་
སྟེ༑ ༑མཁའ་སྤྱོད་གནས་སུ་འཁྲིད་པར་བྱེད། །ཅེས་དང༌། རྡོར་སེམས་ཐུགས་
287

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
སྒྲུབ་ལས། དེ་ཡིས་མ་བསྒོམས་བཙན་ཐབས་སུ། །རྫོགས་པའི་བྱང་ཆུབ་ཆེན་པོའི་
གནས། །འགྲུབ་འགྱུར་འདི་ལ་ཐེ་ཚོམ་མེད། །ཅེས་སོ། །དྲུག་པ་བར་དོའི་དུས་
གནད་བསྟན་པ་ལ་གསུམ་སྟེ། རབ་བར་དོ་མེད་པར་སངས་རྒྱས་པ་དང༌། འབྲིང་
བར་དོ་ནས་སངས་རྒྱས་པ། ཐ་མ་སྐྱེ་བ་ལེན་ལུགས་སོ། །དང་པོ་ལ་བཞི་སྟེ། ཕྱི་
ནང་གི་འབྱུང་བ་ཐིམ་ལུགས། རྟོག་པ་འགག་ཚུལ། མི་རྟོག་པའི་ཡེ་ཤེས་འཆར་
ཚུལ། དེ་ངོས་ཟིན་ནས་འཚང་རྒྱ་ལུགས་སོ། །དང་པོ་ལའང་རགས་པ་དང་ཕྲ་བའི་
ཐིམ་ལུགས་གཉིས་ཏེ། ཇི་སྐད་དུ། སྣང་བ་ཐིམ་དང་རྟོག་པ་ཐིམ། །ཕྲ་བ་ཐིམ་དང་
རགས་པ་ཐིམ། །ཐིམ་པའི་རྗེས་ལ་གོམས་པ་ཡི། །རང་བཞིན་གྱིས་ནི་འོད་གསལ་
འཆར། །ཞེས་པས་ཐོག་མར་རགས་པའི་རང་བཞིན་ཉི་ཤུ་ཐིམ་པར་འགྱུར་ཏེ། རྣམ་
སྣང་གི་རིགས་གཟུགས་ཀྱི་ཕུང་པོ་འོད་གསལ་དུ་འཇུག་པའི་རྟགས་སུ་ཡན་ལག་
ཐམས་ཅད་ཕྲ་བ་དང་། ལུས་ཀྱི་ཉམས་ཞན་ཅིང་ནུས་པ་མེད་པར་འགྱུར། མེ་ལོང་
ལྟ་བུའི་ཡེ་ཤེས་ཐིམ་པས་སེམས་མི་གསལ་ཞིང་རབ་རིབ་ཏུ་འགྱུར། སའི་ཁམས་
ཐིམ་པས་ལུས་ཐམས་ཅད་སྐམ་པར་འགྱུར། མིག་གི་དབང་པོ་ཐིམ་པས་མིག་མི་
འགྱུར་ཞིང་ཟླུམ་པར་འགྱུར། ཡུལ་གྱི་གཟུགས་ཐིམ་པས་ལུས་ཀྱི་མདངས་མེད་ཅིང་
ཉམས་སད་པར་འགྱུར་ཏེ། དེ་ལྟར་རྣམ་སྣང་གི་རིགས་རྣམས་དོན་དམ་པར་འཇུག་
པའོ། །དེ་ནས་རིན་འབྱུང་གི་རིགས་ཚོར་བའི་ཕུང་པོ་ཐིམ་པས་ཚོར་བ་ཉམས་སུ་མི་
མྱོང༌། མཉམ་ཉིད་ཡེ་ཤེས་ཐིམ་པས་ཚོར་བ་གསུམ་དྲན་པར་མི་འགྱུར། ཆུའི་
ཁམས་ཐིམ་པས་རང་ལུས་ཀྱི་ཁ་ཆུ་དང་རྔུལ་ཆུ་དང་གཅིན་དང་ཁུ་ཁྲག་སོགས་སྐམ་
པར་འགྱུར། རྣ་བའི་དབང་པོ་ཐིམ་པས་ཕྱི་ནང་གི་སྒྲ་མི་ཐོས། ཡུལ་གྱི་སྒྲ་ཐིམ་པས་
རང་ལུས་ཀྱི་སྒྲ་མི་ཐོས་སོ། །དེ་ནས་པདྨའི་རིགས་འདུ་ཤེས་ཀྱི་ཕུང་པོ་ཐིམ་པས་
རྐང་གཉིས་ལ་སོགས་པའི་སེམས་ཅན་རྣམས་མི་དྲན། སོ་སོར་རྟོགས་པའི་ཡེ་ཤེས་
288

དགེ་པཎ་ཚེ་དབང་མཆོག་གྲུབ་བཀའ་འབུམ།
ཐིམ་པས་ཕ་མ་བུ་སྲིང་ལ་སོགས་པའི་མིང་མི་དྲན། མེའི་ཁམས་ཐིམ་པས་ཟས་མི་
འཇུ། སྣའི་དབང་པོ་ཐིམ་པས་སྟེང་གི་རླུང་དལ་གྱིས་འགྲོ། ཡུལ་གྱི་དྲི་ཐིམ་པས་
རང་གི་ལུས་ལ་དྲི་མི་བྲོ་བའོ། །དེ་ནས་ལས་ཀྱི་རིགས་འདུ་བྱེད་ཀྱི་ཕུང་པོ་ཐིམ་
པས་ལུས་ཀྱི་བྱ་བ་ཐམས་ཅད་ལ་འཇུག་པར་མི་འགྱུར། བྱ་བ་གྲུབ་པའི་ཡེ་ཤེས་
ཐིམ་པས་འཇིག་རྟེན་གྱི་བྱ་བ་དང་དགོས་པ་མི་དྲན།
རླུང་གི་ཁམས་ཐིམ་པས་རླུང་
བཅུ་རང་གི་གནས་ནས་འཕོ། ལྕེའི་དབང་པོ་ཐིམ་པས་ལྕེ་སྦོམ་ཞིང་ཐུང་ལ་རྩ་བ་
སྔོན་པོར་འགྲོ། ཡུལ་གྱི་རོ་ཐིམ་པས་རོ་དྲུག་ཉམས་སུ་མི་མྱོང་སྟེ། དེ་ལྟར་རགས་
པའི་རང་བཞིན་ཉི་ཤུ་ཐིམ་ནས། ཕྲ་བ་ནང་གི་འབྱུང་བའི་ཐིམ་ལུགས་ནི། ཡེ་ཤེས་
རོལ་པ་ཆེན་པོ་ལས། དང་པོ་ས་ནི་ཆུ་ལ་ཐིམ། །ཆུ་ཡང་མེ་ལ་ཐིམ་གྱུར་ནས། །མེ་
ནི་རླུང་ལ་ཐིམ་པར་འགྱུར། །རླུང་ནི་རྣམ་པར་ཤེས་ལ་ཐིམ། །རྣམ་ཤེས་འབྱུང་བ་
འདི་ཉིད་ནི། །འོད་གསལ་བར་ཡང་འཇུག་པར་འགྱུར། །ཞེས་གསུངས་པ་ལྟར་ས་
ཆུ་ ལ་ ཐིམ་ པ་ ཞེས་ བྱ་ བ་ ནི་ ལུས་ ཀྱི་ སའི་ གནས་ སུ་ ས་མེད་པར་འགྱུར་པའམ།
གནས་འཕོས་ནས་ཆུའི་ནང་དུ་ས་འཇུག་པའི་དོན་ཡང་མིན་གྱི། དབུ་མའི་ཡེ་ཤེས་
ཀྱི་རླུང་སྟོབས་སུ་གྱུར་པས་ས་སོགས་འབྱུང་བ་སོ་སོའི་ལས་ཀྱི་རླུང་བཅོམ་པ་སྟེ་
འོག་མ་རྣམས་ལའང་འགྲེ་ཤེས་པར་བྱ་ཞིང༌། དེའི་ཚེ་ལྟེ་བའི་རྩ་མདུད་འཇིག ས་
རླུང་མལ་འཆུགས། རྟེན་ཐིམ་པ་ན་བརྟེན་པ་ངེས་པར་ཐིམ་པས་སྲ་བར་སྣང་བའི་
རྣམ་ཤེས་ཀྱང་རང་གི་བག་ཆགས་དབུ་མ་ལ་བཞག་ནས་འགགས་ཏེ་རུས་པ་ལ་
སོགས་པ་སྲ་བ་ཤས་ཆེ་བའི་ཁམས་རྟེན་རླུང་དང་རྣམ་ཤེས་བྲལ་བར་བྱས་ཏེ། སའི་
དྭངས་མ་དེ་ཉིད་ཆུའི་དྭངས་མ་ལ་ཐིམ་པར་གྱུར་པས་ལུས་ལྕི་བས་སྒུལ་སྐྱོད་མི་
ནུས་ཤིང་ཟུངས་མི་ཐུབ། ལུས་ས་ལ་བྱིང་བ་སྙམ་བྱེད། ཤེས་པ་བྱིང་། ནང་རྟགས་
སྨིག་རྒྱུ་ལྟ་བུ་སྔོ་མེར་མེར་བ་དང༌། སྔོ་ཧྲིབ་ཧྲིབ་པ་དང་ཆར་སིན་དང་ཆུ་གཡོ་བ་ལྟ་
289

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
བུའི་སྣང་བ་འཆར། དེ་བཞིན་དུ་ཆུ་མེ་ལ་ཐིམ་པས་སྙིང་གའི་རྩ་མདུད་འཇིག ཆུ
རླུང་མལ་འཆུགས། གཤེར་བར་སྣང་བའི་རྣམ་ཤེས་ཀྱང་རང་གི་བག་ཆགས་དབུ་
མར་བཞག་སྟེ་འགགས། ཁྲག་དང་ཆུ་སེར་སོགས་གཤེར་བ་ཤས་ཆེ་བའི་ཁམས་
རྣམས་རྟེན་རླུང་དང་རྣམ་ཤེས་བྲལ་བས་ཆུའི་དྭངས་མ་དེ་ཉིད་མེའི་དྭངས་མ་ལ་
ཐིམ་པས་ཁ་སྣ་སྐམ་ཞིང་ལྕེ་རྐན་ཕུགས་སུ་འགྲོ། ཤེས་པ་འཚུབས། ནང་རྟགས་སུ་
དུ་བ་ལྟ་བུ་འཕྱུར་བ་དང་དུ་ཐང་ཆགས་པའི་སྣང་བ་འཆར་རོ། །མེ་རླུང་ལ་ཐིམ་
པས་མགྲིན་པའི་རྩ་མདུད་འཇིག མེ་རླུང་མལ་འཆུགས། ཚ་བར་སྣང་བའི་རྣམ་
ཤེས་ཀྱང་རང་གི་བག་ཆགས་དབུ་མར་བཞག་སྟེ་འགག དྲོད་སོགས་ཚ་བ་ཤས་ཆེ་
བའི་ཁམས་རྣམས་རྟེན་རླུང་དང་རྣམ་ཤེས་བྲལ་བར་བྱས། མེའི་དྭངས་མ་དེ་ཉིད་
རླུང་གི་དྭངས་མ་ལ་ཐིམ་པས་ལུས་ཀྱི་དྲོད་མཐའ་ནས་སྡུད་ཅིང་ཕོ་བའི་མེ་དྲོད་
ཉམས། སྣང་བ་གསལ་འགྲིབ་ཡོང༌། ནང་རྟགས་སུ་སྲིན་བུ་མེ་ཁྱེར་ལྟ་བུ་དམར་
ཙེག་ཙེག་དང་དམར་ཕྲོམ་ཕྲོམ་འདྲ་བའི་སྣང་བ་འཆར་རོ། །རླུང་རྣམ་པར་ཤེས་པ་
ལ་ཐིམ་པས་རླུང་གི་དྭངས་མས་སྲོག་རྩ་རགས་པའི་བར་གྱི་ལུས་ཐམས་ཅད་དོར་
ནས་སྲོག་རྩའི་ནང་གི་འོད་ལྔའི་སྦུ་གུ་ཅན་གྱི་རྩ་ལྔ་ལ་ཞུགས་ནས་ཡིད་ཀྱི་སྣང་བ་དང་
རོ་གཅིག་ཏུ་གྱུར་པས་གསང་གནས་ཀྱི་རྩ་མདུད་འཇིག རླུང་གི་རླུང་མལ་འཆུགས།
དབུགས་ཕྱིར་རིང་དུ་རྒྱུ་ཞིང་ནང་དུ་སྡུད་མི་ཤེས་པས་རགས་པའི་རྒྱུ་བ་ཆད་ཅིང་
དབུགས་སྣ་བཟློག ཤེས་པ་བག་ཙམ་འཁྲུལ། ནང་རྟགས་སུ་མར་མེ་འབར་བའི་
སྣང་བ་དང་སྒྲོན་མེའི་ཕྲེང་བ་བསྒྲིགས་པ་ལྟ་བུའི་འོད་ཀྱི་སྣང་བ་བག་ཙམ་འཆར་
རོ༑ ༑དེ་ལྟར་འབྱུང་བ་ཐིམ་པ་དང་དབང་པོ་ཉམས། གཟུགས་སྒྲ་དྲི་རོ་རེག་པའི་
ཡུལ་ལྔ་འགག་གོ །རྣམ་ཤེས་ནམ་མཁར་ཐིམ་པ་ནི་རྣམ་ཤེས་དངོས་མེད་དུ་གྱུར་པ་
མ་ཡིན་གྱི་ནམ་མཁའ་ལྟར་དྭངས་ཤིང་ཐོགས་པ་མེད་པ་མཚོན་པར་དཀའ་བའི་
290

དགེ་པཎ་ཚེ་དབང་མཆོག་གྲུབ་བཀའ་འབུམ།
དབུ་མ་ལ་ཐིམ་པ་སྟེ། དེ་ཡང་གསང་འདུས་འཕགས་སྐོར་གྱི་གཞུང་རྣམས་སུ་ནམ་
མཁའི་ཁམས་ཐིམ་ཚུལ་གྱི་ཐ་སྙད་གསལ་བར་མ་གསུངས་པ་ནི་ཁམས་ཕྲ་བ་དེ་
རླུང་གི་ནང་དུ་སྦས་དེ་བཤད་པ་ཡིན་པས་ནམ་མཁའི་ཁམས་ཐིམ་པ་ལོགས་སུ་མི་
བྱེད་པར་རྣམ་ཤེས་ཐིམ་རིམ་གྱི་སྐབས་སུ་ནམ་མཁའ་སྤྲིན་མེད་ཀྱི་རྟགས་སྣང་འཆར་
གཞིར་བཞག་པ་ལ་དཀར་དམར་ནག་གསུམ་གྱི་སྣང་བ་འཆར་བར་བཞེད་དོ། །
རྟོག་པ་ཐིམ་པ་ནི་རླུང་ནམ་མཁར་ཐིམ་པ་ཡན་ཆད་དུ་རང་བཞིན་བརྒྱད་ཅུའི་སྣང་
བ་འདུ་བྱེད་ཀྱི་བྱ་བ་བྱེད་ནུས་པ་རྣམས་རླུང་དང་བཅས་པ་ཐིམ་པ་ཡིན་ལ། ལས་
མི་བྱེད་པའི་རྟོག་པ་ཕྲ་མོ་རྣམས་ནི་སྣང་གསུམ་ཉིད་ལ་འདྲེས་ཏེ་གནས་པས་སྐབས་
དེ་དང་དེར་ཐིམ་པར་འགྱུར་བ་ཡིན་ནོ། །གཉིས་པ་ཤིན་ཏུ་ཕྲ་བ་སྣང་མཆེད་ཐོབ་
གསུམ་ཐིམ་པས་རྟོག་པ་འགག་ཚུལ་ནི། རྩ་དབུ་མའི་ཡར་སྣ་ན་ཕའི་དྭངས་མ་ཧཾ་
ཡིག་གི་གཟུགས་སུ་ཡོད་པ་རྐྱང་མའི་ནུས་པ་ཉམས་ཏེ་ཐུར་དུ་བབས་པས་རྣམ་
ཤེས་སྣང་བར་ཐིམ་པའི་མཚན་ཉིད་སྤྲིན་མེད་ནམ་མཁའ་ཟླ་འོད་ཀྱིས་སློང་བ་ལྟ་
བུའི་དཀར་ལམ་པ་འཆར། དེའི་ཚེ་ཞེ་སྡང་ལས་གྱུར་པའི་རྟོག་པ་སུམ་ཅུ་རྩ་གསུམ་
འགག རྩ་དབུ་མའི་མར་སྣ་ན་མའི་དྭངས་མ་ཨའི་གཟུགས་སུ་ཡོད་པའི་རོ་མའི་
ནུས་པ་ཉམས་ནས་གྱེན་དུ་ལོག་པས་སྣང་བ་མཆེད་པ་ལ་ཐིམ་པའི་མཚན་ཉིད་སྤྲིན་
མེད་ཀྱི་ནམ་མཁའ་ཉི་འོད་ཀྱིས་སློང་བ་ལྟ་བུའི་དམར་ལམ་པ་འཆར། དེའི་ཚེ་
འདོད་ཆགས་ལས་གྱུར་པའི་རྟོག་པ་བཞི་བཅུ་འགག དེ་ནས་སྤྱི་བོའི་ཁྱབ་བྱེད་ཀྱི་
རླུང་མལ་འཆུགས་པའི་མཚན་ཉིད་སྟོན་གྱི་ནམ་མཁའ་གཡའ་དག་པ་ལ་མཚམས་
ཀྱི་སྨག་གིས་སློང་ང་ལྟ་བུའི་སྣང་བ་ནག་ལམ་པ་འཆར་ཞིང་མོད་ལ་དྲན་པ་ཉམས་
ཏེ་བརྒྱལ། དེའི་དུས་སུ་གཏི་མུག་ལས་གྱུར་པའི་རྟོག་པ་བདུན་འགག དེ་ལྟར་དུག་
གསུམ་འགགས་པས་ང་རྒྱལ་དང་ཕྲག་དོག་རང་འགགས་སུ་འགྲོ་སྟེ་དེ་དག་དུག་
291

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
གསུམ་དུ་འདུ